Tot ajudaue a aumentar era tragica majestat d’aqueth moment suprèm; mil tapatges misteriosi en aire, era bohada des masses armades que se botjauen enes carrèrs amagats ara vista, eth galaup intermitent des shivaus, era bassacada des pèces d’artilharia en marcha, es descargues seques e es canonades que se crotzauen en laberint de París, eth hum daurat dera batalha pujant per dessús des losats, crits luenhants, vagui, terribles, relampits menaçaires pertot, era campana de Sant Merly qu’ara semblaue somicar, era doçor dera sason, er esplendor deth cèu plen de solei e de bromes, era beresa deth dia, e er espaventós silenci des cases.